**ORDIN nr. .........................**

**privind modificarea și completarea Ordinului ministrului sănătății nr. 1.408/2015**

**privind înființarea unităților de accidente vasculare cerebrale acute**

Văzând,

- Referatul Direcției Personal și Structuri Sanitare, Biroul structuri sanitare nr................................

Având în vedere,

- prevederile art. 5 şi 6 din Legea nr. 95/2006 privind reforma în domeniul sănătăţii, republicată, cu modificările și completările ulterioare;

- Propunerea comună a Societăţii de Neurologie din România şi a Comisiei de specialitate de neurologie a Ministerului Sănătăţii, prin adresele înregistrate la Ministerul Sănătăţii cu nr. DPSS/2732/2023 și nr.DPSS/2613/2023;

În temeiul prevederilor art.7 alin.(4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

**ministrul sănătăţii emite următorul**

**ORDIN**

**Art. I** - Ordinul ministrului sănătăţii nr. 1.408/2015 privind înființarea unităților de accidente vasculare cerebrale acute, publicat în Monitorul Oficial al României, Partea I, nr. 870 din 20 noiembrie 2015, se modifică şi se completează după cum urmează:

**1. La articolul 1, după alin.(3) se introduce un nou alineat, alin.(4), cu următorul cuprins:**

” (4) Prin excepție de la prevederile alin.(2), în situația în care în cadrul unității sanitare există doar un compartiment de neurologie, se poate înființa UAVCA cu cel puțin 2 paturi.”

**2. La articolul 4, după alin.(2) se introduce un nou alineat, alin.(3), cu următorul cuprins:**

” (3) În situația în care UAVCA este organizată în cadrul unui compartiment de neurologie, activitatea va fi asigurată de personalul propriu încadrat în UAVCA.”

**3. La articolul 7, alineatul (1) se modifică și va avea următorul cuprins:**

” (1) Unităţile sanitare în care se înfiinţează UAVCA sunt spitalele monobloc care funcţionează în regim de urgenţă - 24 de ore din 24, care au în structură secţie/secţii/compartimente de neurologie, ce asigură urgenţele neurologice.”

**4. La articolul 8, alin.(3) se modifică și va avea următorul cuprins:**

”(3) În condiţiile îndeplinirii tuturor criteriilor stabilite prin Anexa nr. 1 la prezentul ordin, comisia întocmeşte un referat prin care îşi dă acordul pentru înfiinţarea acestui compartiment, care va sta la baza referatului de înființare/modificare a structurii unităţii sanitare. După obținerea aprobării, conducerea unității sanitare demarează procedurile în vederea încadrării cu personal a UAVCA cu respectarea prevederilor din Anexa nr. 2.”

**5. La articolul 8 se introduce un nou alineat, alineatul (31), cu următorul cuprins:**

” (31) În termen de 30 de zile lucrătoare de la data comunicării ordinului de ministru de constituire a comisiei de evaluare, referatul aprobat de membrii comisiei este transmis structurii de specialitate din cadrul Ministerului Sănătății.

**6. La Anexa Nr.2 - Încadrarea cu personal a unităţii de accidente vasculare cerebrale acute, se modifică pct.1, pct.4 și pct.5 și vor avea următorul cuprins:**

” 1. 1 medic în specialitatea neurologie la 2 - 4 paturi

...

...

4. 1 asistentă medicală la 2 - 4 paturi, pe tură

5. 1 infirmieră la 2 - 4 paturi, pe tură

...

... ”

**Art.II** - Prezentul ordin se publică în Monitorul Oficial al României, Partea I.

**MINISTRUL SĂNĂTĂȚII,**

**PROF. UNIV. DR. ALEXANDRU RAFILA**